Kalneliškių koplyčia

Kalneliškių kapinių koplyčia, dar vadinama Kankinių koplyčiaRokiškio Šv. apaštalo evangelisto Mato parapija – naujai pastatyta koplyčia, esanti Kalneliškiuose, Rokiškio kaimiškosios seniūnijos teritorijoje, naujosiose Rokiškio miesto kapinėse, apie 2 km į šiaurę nuo miesto. Kapinės užima 7,7 ha plotą. 

 Istorija 

1988 m. prasidėjus tautiniam atgimimui, rokiškėnai tremtiniai sumanė pastatyti atminimo paminklą iš simbolinių akmenų su kryžiumi Šv. apaštalo evangelisto Mato bažnyčios šventoriuje. Sumanymui pritarė ir tuometinis Rokiškio parapijos dekanas Juozas Janulis, bet dėl vietos stokos jis panoro šventoriuje palikti tik medinį kryžių. Pasipiktinę tremtiniai nepritarė sumanymui akmenų kompoziciją perkelti į kitą vietą, nes buvo įsitikinę, kad savo sunkiu gyvenimu užsitarnavo vietą prie bažnyčios. Siekiant numalšinti tremtinių nerimą Kalneliškių kapinėse nutarta statyti koplyčią, o Vytauto gatvės parke – paminklą tremtinių kančioms atminti.

Koplyčios statyba daugiausiai rūpinosi klebonas J. Janulis. Projektą parengė architektė Danguolė Dagienė, statinio konstruktorius Algis Jankus. Koplyčia papuošta tautodailininko (buvusio Rokiškio mero) Eugenijaus Majausko medžio drožiniais: maldos stalas, kryžius, žvakidės. 1992 m. lapkričio 8 d. pastatytą koplyčią pašventino Panevėžio vyskupas Juozas Preikšas.

 Koplyčios naudojimas 

Koplyčia priklauso Rokiškio Šv. apaštalo evangelisto Mato parapijai, šv. Mišios aukojamos tik per Vėlines.

2012 m. Rokiškio valdžia nutarė nestatyti paviljono keleiviams, laukiantiems autobuso prie miesto kapinių. Ieškantiems užuovėjos buvo pasiūlyta pasinaudoti Kalneliškių kapinėse esančių maldos namų užuovėja.Laukti autobuso – į kapinių koplyčią  Rokiškio miesto seniūnijos sprendimas atrakinti kapinių koplyčios duris sukėlė rokiškėnų pasipiktinimo bangą. Tokį žingsnį jie pavadino maldos namų išniekinimu. Valdžios atstovai argumentavo, kad paviljonui įrengti neturėjo lėšų, todėl kreipėsi į Rokiškio dekaną Vilnį Viktorą Cukurą. Jis leido keleiviams prisiglausti koplyčioje. Anksčiau tik per Vėlines būdavo atrakinamos jos durys.

2018 m. rudenį pranešta apie planus šalia Rokiškio Kalneliškių kapinių pastatyti naujus laidojimo namus.Rokiškyje – nauji laidojimo namai 

 Šaltiniai 

 Nuorodos 

 Rokiškio (Kalneliškių) kapinės (wikimapia.org)

Kategorija:Rokiškio rajono koplyčios